CELEX: 62019TN0514
Language: mt
Date: 2019-07-18 00:00:00
Title: Kawża T-514/19: Rikors ippreżentat fit-18 ta’ Lulju 2019 – DI vs BĊE

28.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/18
            
         
      Rikors ippreżentat fit-18 ta’ Lulju 2019 – DI vs BĊE
      (Kawża T-514/19)
      (2019/C 363/26)
      Lingwa tal-kawża: l-Ingliż
      
         Partijiet
      
      
         Rikorrent: DI (rappreżentant: L. Levi, avukat)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bord Eżekuttiv tal-BĊE tas-7 ta’ Mejju 2019 li timponi tkeċċija dixxiplinari mingħajr avviż;
               
            
                  —
               
               
                  tannulla d-deċiżjoni tal-Bord Eżekuttiv tal-BĊE tal-25 ta’ Ġunju 2019 li tirrifjuta li tiftaħ mill-ġdid il-proċedura dixxiplinari wara l-għeluq tal-proċeduri kriminali;
               
            
                  —
               
               
                  konsegwentement, tordna r-reintegrazzjoni sħiħa tar-rikorrent b’effett mill-11 ta’ Mejju 2019 flimkien mad-drittijiet finanzjarji relatati kollha u b’pubbliċità xierqa sabiex l-isem tajjeb tiegħu jerġa’ jiġi rripristinat;
               
            
                  —
               
               
                  fi kwalunkwe każ, tordna kumpens għad-danni morali allegatament sostnuti mir-rikorrent, evalwati ex aequo et bono fl-ammont ta’ EUR 20 000;
               
            
                  —
               
               
                  tordna lill-konvenut jirrimborsa l-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka disa’ motivi.
      
                  1.
               
               
                  L-ewwel motiv ibbażat fuq nuqqas ta’ kompetenza tal-awtur tal-miżuri kkontestati.
               
            
                  2.
               
               
                  It-tieni motiv ibbażat fuq ksur tal-Artikolu 8.3.2 tar-Regoli tal-Persunal tal-BĊE. Huwa allegat li l-proċedura dixxiplinari nbdiet meta din kienet preskritta.
               
            
                  3.
               
               
                  It-tielet motiv ibbażat fuq ksur tal-prinċipju li l-proċedura dixxiplinari li toħroġ minn reat kriminali għandha tistenna l-eżitu tal-kawża kriminali, flimkien ma’ ksur tal-prinċipju ta’ amministrazzjoni tajba u tad-dmir ta’ diliġenza.
               
            
                  4.
               
               
                  Ir-raba’ motiv ibbażat fuq l-allegazzjoni li l-Kumitat Dixxiplinari eċċeda l-poteri tiegħu. Huwa allegat ksur tal-Artikolu 8.3.7 tar-Regoli tal-Persunal tal-BĊE flimkien mal-prinċipju ta’ imparzjalità kif ipprovdut fl-Artikolu 41 tal-Karta tad-Drittijiet Fundamentali tal-Unjoni.
               
            
                  5.
               
               
                  Il-ħames motiv ibbażat fuq żbalji manifesti ta’ evalwazzjoni.
               
            
                  6.
               
               
                  Is-sitt motiv ibbażat fuq ksur tal-preżunzjoni ta’ innoċenza. Huwa allegat ksur tal-Artikolu 48 tal-Karta tad-Drittijiet Fundamentali tal-Unjoni.
               
            
                  7.
               
               
                  Is-seba’ motiv ibbażat fuq ksur tal-prinċipju li proċedura dixxiplinari għandha tinżamm fi żmien raġonevoli u ksur tad-dmir ta’ diliġenza.
               
            
                  8.
               
               
                  It-tmien motiv ibbażat fuq ksur tad-dmir ta’ motivazzjoni.
               
            
                  9.
               
               
                  Id-disa’ motiv ibbażat sussidjarjament fuq ksur tal-prinċipju ta’ proporzjonalità.